### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 26. februar 2020 har vedtaget Magistratens foranstående indstilling af 17. februar 2020.

Indstillingen vedrører anlægsregnskaber for anlægsprojekter over 50 mio. kr. afsluttet i 2017 og 2018.

### Resumé

Teknik og Miljø aflægger følgende anlægsregnskaber:

AB-16-212-014 Frikøb af tilbagekøbsklausul Mathias Rasmussen: Bevillingen omfatter tilbagekøbsklausul af Fridtjof Nansens Vej 9-43.

AB-15-253-007 Salg af [adresse] Bevillingen omfatter salg af tidligere kontorareal for [adresse] på [adresse]

AB-16-253-001 Køb af [adresse] 1, med henblik på sikring af bedre fysiske rammer for Østjyllands Brandvæsen.

Liva Andersen til [adresse] byudviklingsområde: Anlægsregnskabet vedrører byggemodning af adgangsveje i [adresse]. Anlægsregnskabet afsluttes i henhold til Udviklingsplan for [adresse], hvori det er besluttet at opgøre de ældste bevillinger.

Jørgen Rasmussen: Bevillingen vedrører købesum til Region Midtjylland for Amtssygehusgrunden.

AB-14-294-001 Transmissionsanlæg (Bio), udførelse: Anlægsprojektet omfatter etablering af varmetransmissionsledning fra det biomassefyrede kraftvarmeværk til det overordnede transmissionssystem.

AB-11-294-006 SSV levetidsforlængelse: Anlægsprojektet omfatter sikring af en fortsat forsyningskapacitet på [adresse].

Alle anlægsbevillingerne overstiger 50 mio. kr., hvorfor anlægsregnskaberne aflægges via særskilt indstilling. Teknik og Miljø skal herunder meget beklage den sene fremsendelse af anlægsregnskaberne.

Vedrørende anlægsregnskabet for Amtssygehusgrunden, er der et merforbrug på ca. 1,2 mio. kr., som blandt andet vedrører tinglysningsafgift. Indtægtskravet i 2021 opskrives med merforbruget.

### Indstilling

Det indstilles,

At 1) Anlægsregnskaberne godkendes med de anførte afvigelser fra bevillingerne.

At 2) Indtægtskravet i forbindelse med Amtssygehusgrunden opskrives i 2021 med 1,2 mio. kr., som følge af merudgifter ved købet af grunden.

### Sagens forløb

13-02-2020 Borgmesterens Afdeling påtegning

Fremsendes til Magistraten.

Det bemærkes, at anlægsregnskaber for anlægsprojekter over 50 mio. kr. skal fremsendes til Magistraten og Byrådet til godkendelse senest 3 måneder efter anlæggets regnskabsmæssige afslutning, jfr. gældende instruks. De afsluttede anlægsregnskaber i indstillingen er afsluttet i 2017 og 2018. Når anlægsregnskabet først forelægges Magistraten og Byrådet i februar 2020, er dette klart utilfredsstillende. Byrådet har krav på en hurtig orientering om det regnskabsmæssige resultat og håndteringen heraf, da afvigelser i forhold til det budgetterede kan have betydelige konsekvenser for den kommunale økonomi. Manglende overholdelse af gældende tidsfrist svækker tilliden til den administrative styring af anlægsprojektet, og øger risikoen for fejlkontering.

Borgmesterens Afdeling har herudover ingen bemærkninger til indstillingen.

 17-02-2020 Magistraten

Fremsendes til [adresse] Byråd med bemærkning, at Magistraten i mødet den 17. februar 2020 anbefaler, at byrådet tiltræder Magistratsafdelingen for Teknik og Miljøs indstilling af 23. januar 2020.

Der udarbejdes redegørelse for Borgmesterens Afdelings behandling af indstillingen.

Endvidere belyses behandlingen af beslutningsforslaget om vaskepladser.

Sanne Gregersen deltog ikke i sagens behandling.

 26-02-2020 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 26. februar 2020 har vedtaget Magistratens foranstående indstilling af 17. februar 2020.